CELEX: 52018PC0613
Language: lv
Date: 2018-09-04
Title: Priekšlikums PADOMES REGULA, ar ko Regulu (ES) 2018/120 groza attiecībā uz jūrasasara (labraka) zvejas iespējām

EIROPAS KOMISIJA
            Briselē, 4.9.2018
            COM(2018) 613 final
            2018/0321(NLE)
            Priekšlikums
            PADOMES REGULA,
            ar ko Regulu (ES) 2018/120 groza attiecībā uz jūrasasara (labraka) zvejas iespējām
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               Padomes Regulā (ES) 2018/120 attiecībā uz 2018. gadu ir noteiktas konkrētu zivju krājumu un zivju krājumu grupu zvejas iespējas, kuras piemērojamas Savienības ūdeņos un – attiecībā uz Savienības kuģiem – konkrētos ūdeņos, kas nav Savienības ūdeņi. Šīs zvejas iespējas parasti tiek vairākkārt grozītas laikposmā, kad tās ir spēkā.
            
            
               •Saskanība ar esošajiem rīcībpolitikas noteikumiem konkrētās rīcībpolitikas jomā
            
            
               Ierosinātie pasākumi ir izstrādāti saskaņā ar kopējās zivsaimniecības politikas mērķiem un noteikumiem un atbilst Savienības ilgtspējīgas attīstības politikai.
            
            
               •Saskanība ar citām Savienības rīcībpolitikām
            
            
               Ierosinātie pasākumi ir saskaņā ar citām Savienības rīcībpolitikām, jo īpaši ar rīcībpolitiku vides jomā.
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
            
               Šā priekšlikuma juridiskais pamats ir Līguma par Eiropas Savienības darbību 43. panta 3. punkts.
            
            
               Savienības pienākumi saistībā ar ūdeņu dzīvo resursu ilgtspējīgu izmantošanu izriet no jaunās KZP pamatregulas 2. pantā noteiktajiem pienākumiem.
            
            
               •Subsidiaritāte (neekskluzīvas kompetences gadījumā)
            
            
               Priekšlikums ir Savienības ekskluzīvā kompetencē, kā minēts Līguma 3. panta 1. punkta d) apakšpunktā. Tāpēc subsidiaritātes principu nepiemēro.
            
            
               •Proporcionalitāte
            
            
               
                  Priekšlikums ir saskaņā ar proporcionalitātes principu šāda iemesla dēļ: KZP ir kopēja politika. Saskaņā ar Līguma 43. panta 3. punktu Padomei ir jāparedz pasākumi par zvejas iespēju noteikšanu un iedalīšanu.
               
            
            
               •Juridiskā instrumenta izvēle
            
            
               Ierosinātais instruments: regula.
            
            
               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
         
         
            
               •Ex post izvērtējumi / spēkā esošo tiesību aktu atbilstības pārbaudes
            
            
               
                  Neattiecas.
               
            
            
               •Apspriešanās ar ieinteresētajām personām
            
            
               
                  Šajā priekšlikumā ir ņemtas vērā atsauksmes no ieinteresētajām personām, konsultatīvajām padomēm, valstu pārvaldes iestādēm, zvejnieku organizācijām un nevalstiskām organizācijām.
               
            
            
               •Ekspertu atzinumu pieprasīšana un izmantošana
            
            
               
                  Šā priekšlikuma pamatā ir zinātniskais ieteikums, kas saņemts no Starptautiskās Jūras pētniecības padomes (ICES)
                     1
                  .
               
            
            
               •Ietekmes novērtējums
            
            
               Zvejas iespēju regulas darbības jomu ierobežo Līguma 43. panta 3. punkts.
            
            
               •Normatīvā atbilstība un vienkāršošana
            
            
               
                  Neattiecas.
               
            
            
               •Pamattiesības
            
            
               
                  Neattiecas.
               
            
            
               4.IETEKME UZ BUDŽETU
            
            
               
                  Ierosinātie pasākumi neietekmē budžetu.
               
            
            
               5.CITI ELEMENTI
            
            
               •Detalizēts konkrētu priekšlikuma noteikumu skaidrojums
            
            
               Ierosināto grozījumu mērķis ir grozīt Regulu (ES) 2018/120, kā aprakstīts turpmāk.
            
            
               Jūrasasaris (labraks)
            
            
               2018. gada 2. jūlijā ICES sniedza pārskatītu ieteikumu 2018. gadam attiecībā uz jūrasasari (labraku) ICES 4.b–c, 7.a un 7.d–h rajonā (Ziemeļjūras centrālā daļa un dienvidu daļa, Īrijas jūra, Lamanšs, Bristoles līcis un Ķeltu jūra). Šajā ieteikumā ICES norādīja zemāku zivju mirstību, ko izraisa atpūtas zveja, un augstāku izdzīvotības rādītāju nozvejā ar atbrīvošanu, nekā tika lēsts iepriekš. Tāpēc ir lietderīgi noteikt no 2018. gada oktobra līdz decembrim atpūtas zvejniekiem piemērojamu dienas individuālo limitu – viena zivs dienā.
            
            
               2018/0321 (NLE)
            
         
         
            
               Priekšlikums
            
            
               PADOMES REGULA,
            
            
               ar ko Regulu (ES) 2018/120 groza attiecībā uz jūrasasara (labraka) zvejas iespējām
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 43. panta 3. punktu,
            
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Padomes Regulā (ES) 2018/120
                  2
                attiecībā uz 2018. gadu ir noteiktas konkrētu zivju krājumu un zivju krājumu grupu zvejas iespējas, kuras piemērojamas Savienības ūdeņos un – attiecībā uz Savienības kuģiem – konkrētos ūdeņos, kas nav Savienības ūdeņi.
            
            
               (2)Starptautiskā Jūras pētniecības padome (ICES) ir iesniegusi pārskatītu ieteikumu 2018. gadam attiecībā uz jūrasasari (labraku) (Dicentrarchus labrax) ICES 4.b–c, 7.a un 7.d–h rajonā (Ziemeļjūras centrālā daļa un dienvidu daļa, Īrijas jūra, Lamanšs, Bristoles līcis un Ķeltu jūra). Lai nodrošinātu atbilstību maksimālajam ilgtspējīgas ieguves apjomam (MSY), saskaņā ar minēto ieteikumu kopējā ieguve komerciālajā un atpūtas zvejā 2018. gadā nedrīkst pārsniegt 880 tonnu. Sagaidāms, ka, pateicoties pasākumu kopumam, kas nodrošina krājuma atjaunošanos, biomasa 2018. gadā palielināsies. Minētajā ieteikumā ICES norādīja zemāku zivju mirstību, ko izraisa atpūtas zveja, un augstāku izdzīvotības rādītāju (zvejas izraisītas zivju mirstības rādītājs 5 %) nozvejā ar atbrīvošanu, nekā tika lēsts iepriekš (15 %). Tāpēc ir lietderīgi noteikt, ka atpūtas zvejā, kas notiek no 2018. gada oktobra līdz decembrim, katrs zvejnieks drīkst paturēt vienu zivi dienā.
            
            
               (3)Tāpēc Regula (ES) 2018/120 būtu attiecīgi jāgroza,
            
            
               IR PIEŅĒMUSI ŠO REGULU.
            
            
               1. pants
            
            
               Regulas (ES) 2018/120 9. panta 4. punktu aizstāj ar šādu:
            
            
               “4. Atpūtas zvejā, tostarp no krasta, ICES 4.b, 4.c, 7.a–7.k rajonā:
            
            
               a) no 2018. gada 1. janvāra līdz 2018. gada 30. septembrim ir atļauta vienīgi jūrasasara (labraka) nozveja ar atbrīvošanu. Minētajā periodā ir aizliegts paturēt uz kuģa, pārvietot, pārkraut citā kuģī vai izkraut jūrasasarus (labrakus), kas nozvejoti minētajā apgabalā;
            
            
               b) no 2018. gada 1. oktobra līdz 31. decembrim viens zvejnieks drīkst paturēt ne vairāk kā vienu jūrasasara (labraka) īpatni dienā.”
            
            
               2. pants 
            
            
               Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē,
            
         
         
            
               
                     Padomes vārdā –
               
               
                     priekšsēdētājs
               
            
         
         
            
                  
                     (1)
                  
                        
                  http://www.ices.dk/community/advisory-process/Pages/Latest-advice.aspx
                  .
               
               
                  
                     (2)
                  
                        Padomes 2018. gada 23. janvāra Regula (ES) 2018/120, ar ko 2018. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Savienības ūdeņos un – attiecībā uz Savienības zvejas kuģiem – konkrētos ūdeņos, kas nav Savienības ūdeņi (OV L 27, 31.1.2018., 1. lpp.).